CELEX: 62011CA0390
Language: fi
Date: 2012-10-04 00:00:00
Title: Asia C-390/11: Unionin tuomioistuimen tuomio (neljäs jaosto) 4.10.2012 (Nejvyšší správní soudin (Tšekin tasavalta) esittämä ennakkoratkaisupyyntö) — CS AGRO Ronov s.r.o. v. Ministerstvo zemědělství (Maatalous — Sokeriala — Yhteinen markkinajärjestely — Rakenneuudistustukea koskeva hakemus — Sitoumus, jolla viljelijä luopuu tietyn kiintiösokerijuurikasmäärän toimittamisesta — Käsite — Viljelijän yksipuolinen päätös — Tuen epääminen — Tarve irtisanoa olemassa oleva toimitussopimus)

24.11.2012   
            
            
               FI
            
            
               Euroopan unionin virallinen lehti
            
            
               C 366/14
            
         Unionin tuomioistuimen tuomio (neljäs jaosto) 4.10.2012 (Nejvyšší správní soudin (Tšekin tasavalta) esittämä ennakkoratkaisupyyntö) — CS AGRO Ronov s.r.o. v. Ministerstvo zemědělství
   (Asia C-390/11) (1)
   
   (Maatalous - Sokeriala - Yhteinen markkinajärjestely - Rakenneuudistustukea koskeva hakemus - Sitoumus, jolla viljelijä luopuu tietyn kiintiösokerijuurikasmäärän toimittamisesta - Käsite - Viljelijän yksipuolinen päätös - Tuen epääminen - Tarve irtisanoa olemassa oleva toimitussopimus)
   2012/C 366/22
   Oikeudenkäyntikieli: tšekki
   
      Ennakkoratkaisua pyytänyt tuomioistuin
   
   Nejvyšší správní soud
   
      Pääasian asianosaiset
   
   
      Kantaja: CS AGRO Ronov s.r.o.
   
      Vastaaja: Ministerstvo zemědělství
   
      Oikeudenkäynnin kohde
   
   Ennakkoratkaisupyyntö — Nejvyšší správní soud — Yhteisön sokerialan väliaikaisesta rakenneuudistusjärjestelmästä ja yhteisen maatalouspolitiikan rahoituksesta annetun asetuksen (EY) N:o 1290/2005 muuttamisesta 20.2.2006 annetun neuvoston asetuksen (EY) N:o 320/2006 (EUVL L 58, s. 42), sellaisena kuin se on muutettuna yhteisön sokerialan väliaikaisesta rakenneuudistusjärjestelmästä annetun asetuksen (EY) N:o 320/2006 muuttamisesta 9.10.2007 annetulla neuvoston asetuksella (EY) N:o 1261/2007 (EUVL L 283, s. 8), 4 a artiklan tulkinta — Sokerialan yhteinen markkinajärjestely — Sellaisen sitoumuksen käsite, joka on liitettävä rakenneuudistustukea koskevaan hakemukseen ja jolla sokerijuurikkaan viljelijä sitoutuu luopumaan tietyn kiintiösokerijuurikasmäärän toimittamisesta yrityksille, joiden kanssa viljelijä on tehnyt toimitussopimuksen edellisenä markkinointivuonna — Rakenneuudistustuen epääminen sillä perusteella, että kyseisen sitoumuksen pitäisi ilmetä olemassa olevan toimitussopimuksen irtisanomisena eikä viljelijän yksipuolisena ilmoituksena
   
      Tuomiolauselma
   
   
               1)
            
            
               Yhteisön sokerialan väliaikaisesta rakenneuudistusjärjestelmästä ja yhteisen maatalouspolitiikan rahoituksesta annetun asetuksen (EY) N:o 1290/2005 muuttamisesta 20.2.2006 annetun neuvoston asetuksen (EY) N:o 320/2006 (EUVL L 58, s. 42), sellaisena kuin se on muutettuna 9.10.2007 annetulla neuvoston asetuksella (EY) N:o 1261/2007, 4 a artiklan 1 kohtaa on tulkittava siten, että sitoumus, joka koskee luopumista tietyn sokerijuurikasmäärän toimittamisesta markkinointivuonna 2008/2009, voidaan antaa viljelijän yksipuolisella ilmoituksella.
            
         
               2)
            
            
               Asetuksen N:o 320/2006, sellaisena kuin se on muutettuna asetuksella N:o 1261/2007, 4 a artiklan 1 kohtaa on tulkittava siten, ettei viljelijän yksipuolisesta sitoumuksesta luopua tietyn sokerijuurikasmäärän toimittamisesta markkinointivuonna 2008/2009 sellaisenaan aiheudu, ettei hänellä sokeriyritykseen nähden olevia sopimusvelvoitteita voitaisi panna täytäntöön.
            
         
      (1)  EUVL C 311, 22.10.2011.